এ ব্যাপারে দলের একাধিক নীতিনির্ধারণী সূত্র বলছে, ১৪ দল জোটগতভাবে ভোট করবে—এটাই এখন পর্যন্ত নিশ্চিত। তবে নির্বাচনে জাতীয় পার্টির অবস্থানটাও গুরুত্বপূর্ণ। এ ছাড়া আর কোন কোন দলের সঙ্গে নির্বাচনী ঐক্য হতে পারে—সে ব্যাপারে এখনো স্পষ্ট হওয়া যায়নি। এসব হিসাব-নিকাশের বাইরে বিএনপির নির্বাচনে আসা না আসার বিষয়টাও ভাবতে হচ্ছে। তাছাড়া বিএনপি নির্বাচনে এলে তাদেও জোটসঙ্গী কারা, সেটাও দেখতে হবে। সবমিলে আওয়ামী লীগ এখনই আসন বণ্টনের বিষয়টি চূড়ান্ত করতে চায় না বলেও জানায় এই নীতি নির্ধারণী সূত্র।